Musculus sphincter pupillae
Musculus sphincter pupillae est musculus circularis intra oculum, ibi in iride locatus. Cingit pupillam, ergo contractio eius miosem perficit: pupilla angustior apparet. Musculus per partem parasympathicam systematis nervosis autonomici gubernatur. Fibrae nervales per nervum oculomotorium et ganglion ciliare ad musculum perveniunt, minore in parte per partem sympathicam. Rarissime observatur agenesis bilateralis amborum musculorum sphincterum, nonnumquam una cum aliis malis cardiovascularibus.